চাপা আতঙ্কে ছোট লালবাড়ি দখলের ভোট হল কলকাতায়। কোথাও ভোট দিতে গিয়ে শাসকদলের কর্মী সমর্থকদের হুমকির মুখে পড়েছেন ভোটাররা। কোথাও আবার হুমকি মিলেছে ভোট দিলে ভাঙচুর  হবে বাড়ি।  এসেছে বুথ দখল আর ছাপ্পাভোটের অভিযোগ। বেলগাছিয়ার মনোহর অ্যাকাডেমি। ভোট দিতে গিয়ে নিজের সিরিয়াল নম্বরে ভোটটা দিতে পারেননি। প্রতিবাদ করেছিলেন। আর তারপরই...
 ব্যুরো: চাপা আতঙ্কে ছোট লালবাড়ি দখলের ভোট হল কলকাতায়। কোথাও ভোট দিতে গিয়ে শাসকদলের কর্মী সমর্থকদের হুমকির মুখে পড়েছেন ভোটাররা। কোথাও আবার হুমকি মিলেছে ভোট দিলে ভাঙচুর  হবে বাড়ি।  এসেছে বুথ দখল আর ছাপ্পাভোটের অভিযোগ। বেলগাছিয়ার মনোহর অ্যাকাডেমি। ভোট দিতে গিয়ে নিজের সিরিয়াল নম্বরে ভোটটা দিতে পারেননি। প্রতিবাদ করেছিলেন। আর তারপরই... পঁয়ত্রিশ নম্বর ওয়ার্ডের নারকেলডাঙা হাইস্কুলে ছবিটা কিন্তু একদম আলাদা। বাইরে থেকে কিছু বোঝার উপায় নেই। কিন্তু, ভিতরে কী হচ্ছে, বোঝা গেল ভোটারের সঙ্গে কথা বলেই। গার্ডেনরিচের বাতিকল ফার্স্ট লেনে মারধর করে বের করে দেওয়া হয় কংগ্রেসের পোলিং এজেন্টকে।  খবর পেয়ে ঘটনাস্থলে পৌছয় পুলিস। পরিস্থিতি সামলাতে করা হয় লাঠিচার্জ। কাঁকুরগাছিতে বুথ জ্যামের অভিযোগ তোলায় মার খেলেন ভোটার ও বিরোধী এজেন্টরা। তৃণমূল অবশ্য বলেছে অশান্তি পাকিয়েছে বিরোধীরাই। চার নম্বর বরোর অধিকাংশ বুথই কার্যত সকাল নটার পর থেকেই চলে যায় শাসকদলের দখলে। বহু জায়গায় দেখাই হয়নি পরিচয়পত্র। আর এভাবেই চাপা আতঙ্কে শেষ হল বিধানসভা ভোটের সেমিফাইনালের লড়াই।